सामूहिक विवाह में दोगुने उम्र वाले पुरुषों से जबरन शादी: यातना गृह बने विध्‍यवासिनी बालिका संरक्षण गृह की बच्चियों ने बताया क‍ि उन पर यौन संबंध बनाने के लिए जोर-जबरदस्‍ती करने के अलावा दोगुने उम्र के पुरुषों से शादी करने के लिए भी मजबूर किया जाता था। इसके लिए‍ बकायदा सामूहिक विवाह का आयोजन किया जाता था। ‘नवभारत टाइम्‍स’ के अनुसार, पीड़िताओं ने काउंसलर्स को बताया क‍ि ‘बड़ी’ और ‘छोटी’ मैडम सामूहिक विवाह का आयोजन करवाती थीं। इसमें लड़कियों को दोगुनी उम्र के पुरुषों के साथ शादी करने के लिए मजबूर किया जाता था। उन्‍होंने बताया क‍ि फरवरी 2018 में ऐसे ही एक सामूहिक समारोह का आयोजन किया गया था। इसमें शेल्‍टर होम की दो लड़कियों पर ज्‍यादा उम्र के पुरुषों से विवाह करने के लिए जोर डाला गया था। हालांकि, दबाव के बावजूद दोनों लड़कियां इसके लिए तैयार नहीं हुई थीं।